Tolong jelaskan mengenai Gambaran keseluruhan dari Jalan Negeri Kedah K160 dalam bahasa melayu

Dari penghujung barat di Kampung Batu Lintang, Jalan Negeri Kedah K160 bermula di persimpangannya dengan Jalan Tikam Batu–Batu Lintang K175. Ia akan menuju ke timur melalui kawasan perkampungan dan beberapa bangunan kedai. Ia akan membengkok ke arah tenggara sedikit menuju ke Kampung Bukit Kecil. Di perkampungan Bukit Kechil, Jalan K160 akan bersimpang tiga berperingkat dengan dua jalan negeri iaitu, Jalan Pengkalan Bukit Kecik K649 (kira-kira  dari penghujung barat) dan jalan Matang Garam–Tikam Batu K672 (kira-kira  dari simpang K649), jalan pintas ke Tikam Batu. Selepas melepasi simpang K672, jalan raya akan membengkok ke arah timur laut dengan melalui kawasan Kampung Telok Wang Kecil dan Kampung Telok Wang Besar.

K160 akan bersimpang dengan jalan masuk ke Sekolah Menengah Kebangsaan Teluk Bayu dan Sekolah Kebangsaan Teluk Wang di Kampung Telok Wang Besar. Di sempadan Kampung Sungai Pasir—Kampung Telok Wang Kecil, akan ada terdapat simpang tiga menuju ke Kampung Bukit dan Taman Baiduri Indah dengan melalui Jalan Kampung Bukit K648. Jajaran jalan K160 diteruskan hingga penghujung timurnya di Kampung Sungai Pasir, bersimpangan dengan Jalan Lencongan Barat FT257. Walaubagaimanapun, sebelum Jalan Lencongan Barat dibina, jajaran K160 sepatutnya berakhir di Jalan Butterworth-Alor Setar,  jalan raya utama di tengah Semenanjung Malaysia berdekatan dengan sebuah pasar raya TF Value-Mart Sungai Petani. Tetapi, akses untuk ke jajalan lama K160 telah ditutup, hanya pengguna dari FT1 sahaja dapat mencapai laluan ini.

Secara keseluruhan, Jalan Sungai Pasir–Batu Lintang K160 dikelaskan sebagai jalan raya tunggal dengan dua lorong dari permulaan hingga pengakhiran hayat laluan. Ia diselenggarakan dan dimiliki oleh Jabatan Kerja Raya (JKR) Daerah Kuala Muda. Secara pentabdiran, ia terletak di bawah Mukim Simpor dan Mukim Sungai Pasir, mukim di Daerah Kuala Muda.